สวัสดีค่ะ ตอนนี้หนูอายุ17แล้วค่ะแต่สภาพทางจิตรู้สึกไม่ค่อยปกติเลยค่ะ เพราะรู้สึกหงุดหงิดง่าย และเบื่อที่จะทำอะไรหลายๆอย่างเลย ยิ่งช่วงนี้ต้องเตรียมตัวสอบเข้ามหาลัย ทางครอบครัวก็คอยแต่พูดจาบั่นทอนความรู้สึก มันเลยเกิดอาหารรู้สึกไม่ดีและรู้สึกน้อยใจทุกครั้งที่โดนด่าทั้งๆที่เราก็อยู่เฉยๆเพียงแค่เพราะเราทำอะไรไม่ถูกตาแม่เขา มันเกิดความรู้สึกกดดันมากๆจนร้องไห้อยู่บ่อยครั้งค่ะ และเวลาหงุดหงิดมากๆจะเผลอทึ้งผมและหยิกและติกตัวเองจนเกิดรอยแดง แต่ไม่แรงมากจนเป็นแผล เวลาอยู่คนเดียวก็เกิดอาการแพนิค แต่ถ้าอยู่กับเพื่อนๆก็จะปกตินะคะยังรู้สึกสนุกและมีความสุขแต่พออยู่กับครอบครัวแล้วรู้สึกไม่โอเคจนทุกวันนี้เราแทบจะไม่นั่งกินข้าวกับทางครอบครัวเลยค่ะเป็นเพราะเรารู้สึกไม่ดีจนไม่อยากร่วมโต๊ะกินข้าว หนูควรทำยังๆงดีคะคุณ
สวัสดีค่ะ ภาวะซึมเศร้าคือการที่มีความรู้สึกเศร้า เครียดจากเรื่องต่างๆในชีวิตไม่ว่าจะเป็นจากเรื่องส่วนตัว เรื่องในครอบครัว หรือการทำงาน ทำให้มีความรู้สึกไม่อยากจะทำอะไร ไม่อยากเข้าสังคม คิดมาก ร้องไห้คนเดียว รู้สึกเบื่อต่อสภาพความเป็นอยู่ ซึ่งภาวะซึมเศร้าจริงๆแล้วเป็นภาวะที่เกิดได้กับคนทั่วไปในสภาวะที่ต้องเผชิญกับความเครียด ความกดดัน แต่ในคนทั่วไปจะค่อยๆดีขึ้นเองเมื่อเวลาผ่านไป จะไม่เป็นเรื้อรัง จนรบกวนชีวิตและการเรียน การทำงานหากมีภาวะซึมเศร้าติดต่อกันอย่างน้อย 2 อาทิตย์ขึ้นไป โดยไม่มีช่วงที่ดีขึ้นเลย มีความคิดอยากฆ่าตัวตาย อาจมีอาการเบื่ออาหาร หรือในบางรายก็จะไปรับประทานทานอาหารมากขึ้น น้ำหนักเปลี่ยนแปลงอย่างรวดเร็ว นอนน้อยหรือนอนมากกว่าปกติ และเก็บตัวมากจนไม่ออกไปทำงาน ไม่ออกไปเข้าสังคม อันนี้อาจจะจัดว่าเป็นโรคซึมเศร้าโดยจากอาการที่กล่าวมานั้น น่าจะมีความเครียด ความกังวลในหลายๆเรื่องปะปนอยู่และอาจได้รับการกดดันจากคนรอบข้าง แนะนำพูดคุยเปิดใจกับผู้ปกครองและคนใกล้ชิดก่อนว่าเรามีความรู้สึกอย่างไร พยายามหากิจกรรมที่ชอบทำเพื่อเบี่ยงเบนความสนใจจากเรื่องเครียด ไม่เก็บตัวอยู่คนเดียวนานจนเกินไปเพราะจะทำให้ฟุ้งซ่านมากขึ้นค่ะ และไม่ควรทำร้ายตัวเองเนื่องจากไม่เป็นการแก้ปัญหาและอาจทำให้มีสภาพจิตที่แย่ลงไปกว่าเดิม